Til: Styret for SMR

Dato: 14.06. 2012

Referat fra styremøte ved Norsk senter for menneskerettigheter

Referat fra styremøte ved SMR 14.06.12 kl.0915-1040.

**Tilstede:** Styreleder Frederik Zimmer, Halvard Vike, Bjørn Engesland, Jasna Jozelic, Kjetil Mujezinovic Larsen, Johan Karlsson Schaffer, Christian Ranheim.

**Forfall:** Magnus Danielsen/Martine Skoftedalen, Cecilie Schjatvet samt ennå ikke oppnevnt representant for Det humanistiske fakultet.

**Til stede uten stemmerett:** Direktør Nils A. Butenschøn (fratrådte under behandlingen av Sak 10/2012), fung. kontorsjef Siri Skåre, Christian Boe Astrup (referent).

**DAGSORDEN**

**SAK 7/2012 Referat fra forrige styremøte**

Vedlagt utkast til referat fra styremøte 12.04.12  
**Vedtak:** Utkast til referat vedtatt enstemmig.

**SAK 8 2012 ORIENTERINGSSAKER**

1. **A. Status for arbeid med konstituering av SMRs styre for perioden 2012-2014:**Representant fra HF mangler fortsatt. Styreleder tar kontakt med dekanen for påminnelse.

**B. Status økonomi per første tertial v/kontorsjef**Fung. kontorsjef orienterte. Status er som planlagt, bl.a. med en betydelig overføring fra basis til NI. Vi kommer til å gå i mot 0 i år, og bruker av kapital for å finansiere overføringen til NI.

**C. Planlagte publikasjoner 2012 v/direktør**Direktøren redegjorde for publikasjoner som SMR-forskere planlegger. Oversikt over utgitte og kommende publikasjoner omdelt.

**D. Jubileumsarrangementer høsten 2012 v/informasjonsleder**Informasjonsleder orienterte om jubileumsmottakelse 29. august samt tre sentrale seminarer kommende høst. I tillegg supplerte fungerende kontorsjef med informasjon om et bredt anlagt arrangement for å belyse de internasjonale programmenes arbeid og direktør supplerte med informasjon om seminaret «Societal Reintegration of Victims of Core International Crimes» i Nobelinstituttet, der SMR var samarbeidspartner.

**E. Møte med rektor om NI-prosessen 12 juni, v/direktør**Direktør orienterte kort om møtet mellom SMR, JUS og rektor 12. juni om konsekvensene i forbindelse med avviklingen av SMRs NI-rolle og den videre oppfølgingen.

**F. Personalendringer v/direktør**Web-oversikt over viktigste personalendringer var vedlagt innkallingen. Innstilling til vikariat, førsteamanuensis i humanitærrett, ble omdelt.

**G. Søknader om ekstern finansiering av forskningsprosjekter v/direktør**Direktøren viste til vedlagt oversikt og orienterte.

**VEDTAKSSAKER**

**Sak 09/2012 Oslokoalisjonen**Det vises til tilsendt saksnotat. Omfanget av programlederstilling ble påpekt, sammen med et visst behov for å avklare rollen til det rådgivende utvalg ved koalisjonen.Styret fattet enstemmig følgende vedtak: Oslokoalisjonen inngår som regulært program ved SMR fra 01.01.13.

**Sak 10/2012 Rekruttering av ny direktør for perioden 2014-2017**Det vises til tilsendt saksnotat og utlysningstekst. Styreleder foreslo at direktøren ikke deltok under behandlingen av saken, men inviterte direktøren først til å kommentere den utsendte utlysningsteksten. Direktøren sa seg enig i utlysningsteksten med de kommentarer som styreleder hadde markert. Direktøren fratrådte deretter møtet.

**Styret fattet enstemmig følgende vedtak:**Styret godkjenner utlysningsteksten med følgende endring:   
Kulepunktet "Internasjonal erfaring" tas ut av opplistingen, og i stedet settes inn følgende formulering:   
"Internasjonal erfaring er ønskelig" som egen setning. Styret er videre innstilt på at uttrykket "menneskerettigheter" gis en vid tolkning.

Stillingen lyses ut over sommeren med søknadsfrist høsten 2012. Styret oppretter et innstillingsutvalg bestående av styreleder, en representant for HF/SV-fakultetene, en representant for de vitenskapelig ansatte, en representant for de administrativt ansatte, en fra fakultetet og kontorsjef som sekretær. Styreleder gis fullmakt til å oppnevne medlemmene i innstillingsutvalget. Utvalget vurderer behov for ekstern assistanse.

Styret gikk deretter over til en generell drøfting av mulige kandidater som bør tas med i det videre rekrutteringsarbeidet, og hvordan disse kan finnes.

**Sak 11/2012 Valg av nestleder i styret**Halvard Vike ble enstemmig valgt til nestleder i styret

**Eventuelt**Tidspunkt for styremøter høsten 2012 ble besluttet:   
13.09.12  
25.10.12  
13.12.12  
Alle dager kl. 09.15

[Nils A. Butenschøn](http://www.jus.uio.no/smr/personer/vit/stvnb1/index.html)

direktør

[Christian Boe Astrup](http://www.jus.uio.no/smr/personer/adm/christa/index.html)

                                                                          referent